ddrg/super_eurlex huggingface dataset:
A Bizottság 898/2001/EK rendelete

(2001. május 7.)

egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, az oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2796/2000/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

mivel:

(1) Spanyolország a 2081/92/EGK rendelet 5. cikkével összhangban továbbította a Bizottságnak egy név földrajzi árujelzőként való bejegyzésére vonatkozó kérelmét.

(2) Az említett rendelet 6. cikkének (1) bekezdésével összhangban megállapították, hogy a kérelem megfelel a rendeletben foglalt valamennyi előírásnak, különösen abban a tekintetben, hogy a kérelem tartalmazza a rendelet 4. cikkében előírt valamennyi adatot.

(3) Az e rendelet mellékletében szereplő névre vonatkozóan, annak az Európai Közösségek Hivatalos Lapjában való kihirdetését követően [3], az említett rendelet 7. cikke értelmében nem érkezett tiltakozás a Bizottsághoz.

(4) Következésképpen ezt a nevet be kell jegyezni az oltalom alatt álló földrajzi jelzések és eredetmegjelölések nyilvántartásába, és ezáltal ez a Közösség egész területén földrajzi árujelzőként oltalmat élvez.

(5) E rendelet melléklete kiegészíti a legutóbb az 509/2001/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK rendelet melléklete az e rendelet mellékletében szereplő névvel egészül ki, és azt be kell jegyezni a 2081/92/EGK rendelet 6. cikkének (3) bekezdésében foglalt, oltalom alatt álló földrajzi jelzések és eredetmegjelölések nyilvántartásába, mint oltalom alatt álló földrajzi jelzést (OFJ).

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. május 7-én.

a Bizottság részéről

Franz Fischler

a Bizottság tagja

[1] HL L 324., 2000.12.21., 26. o.

[2] HL L 208., 1992.7.24., 1. o.

[3] HL C 264., 2000.9.14., 2. o.

[4] HL L 76., 2001.3.16., 7. o.

[5] HL L 327., 1996.12.18., 11. o.

--------------------------------------------------

MELLÉKLET

AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Húskészítmények

SPANYOLORSZÁG

Lacón Gallego (OFJ)

--------------------------------------------------
A Bizottság 1343/2001/EK rendelete

(2001. július 3.)

a feldolgozott gyümölcs- és zöldségtermékek támogatási rendszeréről szóló 2201/96/EK tanácsi rendelet részletes alkalmazási szabályainak megállapításáról szóló 449/2001/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2699/2000/EK rendelettel módosított [1], a feldolgozott gyümölcs- és zöldségtermékek piacának közös szervezéséről szóló, 1996. október 28-i 2201/96/EK tanácsi rendeletre [2] és különösen annak 6. cikke (1) bekezdésére,

mivel:

(1) A 449/2001/EK bizottsági rendelet [3] 3. cikke (4) bekezdésének e) pontja előírja, hogy feldolgozó által a termelői szervezetek részére a nyersanyag árának a kifizetését szabályozó feltételeket a szerződésekben kell megállapítani, és előírja különösen azt, hogy a fizetési határidő nem haladhatja meg a tétel leszállításának az időpontjától számított 60 napot.

(2) Az elengedhetetlen rugalmasság megteremtése, valamint a rendszer könnyebb irányítása érdekében ezt a határidőt a szállítás hónapját követő második hónap végéig meg kell hosszabbítani. Ez a rendelkezés azonban csak azokra a szerződésekre vonatkozik, amelyeket az e rendelet hatálybalépését követően kötnek meg.

(3) mivel az e rendeletben előírt intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,

ELFOGADTA EZT A RENDELETET:

1. cikk

A 3. cikk (4) bekezdésének e) pontja helyébe a következő rendelkezés lép:

"e) a nyersanyagokért fizetendő ár fajtától és/vagy minőségtől és/vagy szállítási időszaktól függően változhat.

A paradicsom, az őszibarack és a körte esetében a szerződésben jelezni kell azt a szállítási szakaszt is, amelyre az ár vonatkozik, valamint a fizetési feltételeket. A fizetési határidő az egyes szállítmányok esetében nem haladhatja meg a leszállítás havának végétől számított két hónapot."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. július 3-án.

a Bizottság részéről

Franz Fischler

a Bizottság tagja

[1] HL L 311., 2000.12.12., 9. o.

[2] HL L 297., 1996.11.21., 29. o.

[3] HL L 64., 2001.3.6., 16. o.

--------------------------------------------------
A Bizottság 2494/2001/EK rendelete

(2001. december 19.)

a piacról kivont halászati termékek forgalmazási lehetőségei tekintetében a 80/2001/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a halászati és akvakultúratermékek piacának közös szervezéséről szóló, 1999. december 17-i, 104/2000/EK tanácsi rendeletre [1] és különösen annak 34. cikke (2) bekezdésére,

mivel:

(1) A halászati és akvakultúratermékek piacának közös szervezése keretében a termelői szervezetek elismerésével, valamint az ármegállapítással és az intervencióval kapcsolatos tájékoztatás tekintetében a 104/2000/EK tanácsi rendelet részletes alkalmazási szabályainak megállapításáról szóló, 2001. január 16-i 80/2001/EK bizottsági rendelettel [2] összhangban a tagállamok értesítik a Bizottságot a piacról kivont termékek tekintetében a forgalomba hozott termékek értékéről mennyiségéről, az 1501/83/EGK bizottsági rendeletben [3] meghatározott forgalmazási lehetőségek szerinti bontásban.

(2) A 2493/2001/EK rendelet [4] – amely növeli a rendelkezésre álló forgalmazási lehetőségek számát – hatályon kívül helyezte az 1501/83/EGK rendeletet és annak helyébe lépett.

(3) Ezért ennek megfelelően módosítani kell a 80/2001/EK rendeletet.

(4) Az e rendeletben előírt intézkedések összhangban állnak a Halászatitermék-piaci Irányítóbizottság véleményével,

ELFOGADTA EZT A RENDELETET:

1. cikk

A 80/2001/EK rendelet VIII. mellékletében a 9. táblázat helyébe a következő táblázat lép:

"9. TÁBLÁZAT

Kivont mennyiségek hasznosítása

Kód | Kivont mennyiségek hasznosítása |

FMEAL | Lisztté történő feldolgozást követő hasznosítás (állati takarmány) |

OTHER | Frissen vagy tartósított állapotban történő hasznosítás (állati takarmány) |

NOALIM | Takarmánytól eltérő célokra történő hasznosítás |

DIST | Díjmentes forgalmazás |

BAIT | Csali" |

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ezt a rendeletet 2002. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. december 19-én.

a Bizottság részéről

Franz Fischler

a Bizottság tagja

[1] HL L 17., 2000.1.21., 22. o.

[2] HL L 13., 2001.1.17., 3. o.

[3] HL L 152., 1983.6.10., 22. o.

[4] HL L 337., 2001.12.20., 20. o.

--------------------------------------------------
A Bizottság 911/2001/EK rendelete

(2001. május 10.)

a 2200/96/EK tanácsi rendelet I. mellékletében szereplő termékjegyzék kiterjesztéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 718/2001/EK bizottsági rendelettel [1] módosított, a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre [2] és különösen annak 2. cikke (3) bekezdésére,

mivel:

(1) A friss gyümölcs- és zöldségfélékre vonatkozó közös kötelező előírásokat felhasználó osztályozás olyan referenciakeretet biztosít, amely előmozdítja a tisztességes kereskedelmet, növeli a piac átláthatóságát, valamint a nem kielégítő minőségű termékeket eltávolítja a piacról. Ez fokozza a termelés jövedelmezőségét is.

(2) Az Európai Gombatermesztők Egyesülete ágazatot képviselő tagjainak segítségével az ENSZ Európai Gazdasági Bizottságának (ENSZ/EGB) a romlandó termékek szabványosításával és a minőségfejlesztéssel foglalkozó munkacsoportja a közelmúltban új szabványt fogadott el egyhangúlag az Agaricus nembe tartozó termesztett gombára vonatkozóan. Figyelembe véve továbbá, hogy a termesztett gombák Közösségen belüli és kívüli kereskedelmének jelenlegi jelentős mértéke és értéke indokolja az előírás elfogadását, az előírás hatálya alá tartozó, a fogyasztók részére frissen szállított termékek jegyzékét ezzel a termékkel ki kell egészíteni.

(3) Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 2200/96/EK tanácsi rendelet I. mellékletében szereplő jegyzék a termesztett gombával egészül ki.

2. cikk

Ez a rendelet az Európai Közösségek Hivatalos Lapjában történő kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. május 10-én.

a Bizottság részéről

Franz Fischler

a Bizottság tagja

[1] HL L 100., 2001.4.11., 12. o.

[2] HL L 297., 1996.11.21., 1. o.

--------------------------------------------------
A Bizottság 1564/2001/EK rendelete

(2001. július 31.)

az 562/2000/EK rendeletnek az intervenciós marhahús egyes darabjainak vákuumcsomagolására vonatkozó módosításáról és az 1209/2001/EK rendelet helyesbítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1512/2001/EK rendelettel [1] módosított, a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre [2] és különösen annak a 47. cikke (8) bekezdésére,

mivel:

(1) A legutóbb az 1082/2001/EK rendelettel [3] módosított, a marhahús felvásárlására vonatkozóan az 1254/1999/EK tanácsi rendelet részletes alkalmazási szabályainak megállapításáról szóló, 2000. március 15-i 562/2000/EK bizottsági rendelet [4] meghatározza a húsdaraboknak a csontozást követő azonnali becsomagolására vonatkozó szabályokat valamint az intervenciós kicsontozásra vonatkozó különleges követelményeket.

(2) A tapasztalatok alapján tisztázni kell a helyzetet az intervenciós marhahús bizonyos egyedi darabjainak vákuumcsomagolásának lehetőségére tekintettel. Ezért az 562/2000/EK rendeletet megfelelően módosítani kell.

(3) Az 1496/2001/EK rendelettel [5] módosított, a marhahús felvásárlására vonatkozóan az 1254/1999/EK tanácsi rendelet alkalmazására vonatkozó részletes szabályok megállapításáról szóló 562/2000/EK bizottsági rendelettől való eltérésről szóló, 2001. június 20-i 1209/2001/EK bizottsági rendelet [6] angol nyelvű változata az 1. cikk (2) bekezdés b) pontjában egy hibát tartalmaz. Ezért ezt a rendeletet helyesbíteni kell.

(4) Az e rendeletben előírt intézkedéseik összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

Az 562/2000/EK rendelet V. melléklete a következő 3. ponttal egészül ki:

"3. BIZONYOS EGYEDI HÚSDARABOK VÁKUUMCSOMAGOLÁSA

A tagállamok az INT 12, 13, 14, 15, 16, 17 és 19 kód alá sorolt húsdarabok esetében az 1. pontban előírt egyedi csomagolás helyett a vákuumcsomagolás engedélyezéséről határozhatnak."

2. cikk

Az 1209/2001/EK rendelet angol nyelvű változatának 1. cikke (2) bekezdésének b) pontja a következőképpen hangzik:

"b) az intervenció keretében a következő vásárolható fel: az 562/2000/EK rendelet 4. cikke (2) bekezdésében említett hasított testek és féltestek egyenesen történő elvágásával előállított, öt bordával rendelkező elülső negyedek; a negyedek árát a hasított test árára alkalmazott 0,80 együtthatóval számolják ki."

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. július 31-én.

a Bizottság részéről

Frederik Bolkestein

a Bizottság tagja

[1] HL L 201., 2001.7.26., 1. o.

[2] HL L 160., 1999.6.26., 21. o.

[3] HL L 149., 2001.6.2., 19. o.

[4] HL L 68., 2000.3.16., 22. o.

[5] HL L 197., 2001.7.21., 3. o.

[6] HL L 165., 2001.6.21., 15. o.

--------------------------------------------------
A Bizottság 31/2002/EK rendelete

(2002. január 9.)

a Feröer-szigetekről származó egyes hal- és halászati termékekre vonatkozó közösségi vámkontingensek megnyitásáról és kezelési előírásairól szóló 669/97/EK tanácsi rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2471/1999/EK bizottsági rendelettel [1] módosított, a Feröer-szigetekről származó egyes halakra és halászati termékekre közösségi vámkontingensek és vámplafonok megnyitásáról és kezeléséről, azokra közösségi felügyelet bevezetéséről, valamint az ezen intézkedések módosítására és kiigazítására vonatkozó részletes rendelkezések megállapításáról, továbbá az 1983/95/EK rendelet hatályon kívül helyezéséről szóló, 1997. április 14-i 669/97/EK tanácsi rendeletre [2] és különösen annak 5. és 6. cikkére,

mivel:

(1) A EK/Dánia-Feröer-szigetek vegyes bizottság 2001. július 11-i 2/2001 határozata módosította az egyrészről az Európai Közösség, másrészről a Dán Kormány és a Feröer-szigetek önkormányzata között létrejött megállapodás [3] 1. jegyzőkönyvének mellékletében foglalt II. táblázatot oly módon, hogy 2000-ről 3000 tonnára emelte az elkészített vagy konzervált garnélarák, fűrészes garnélarák és norvég homár éves vámkontingensét. Ez a határozat 2001. szeptember 1-jén lépett hatályba.

(2) A 669/97/EK rendelet mellékletében a 09.0679 besorolási szám alatt felsorolt garnélarák, fűrészes garnélarák és norvég homár éves vámkontingensének mennyiségét módosítani kell, hogy figyelembe vegye ezt az emelkedést.

(3) Az e rendeletben előírt intézkedések összhangban vannak a Vámkódex Bizottság véleményével,

ELFOGADTA EZT A RENDELETET:

1. cikk

A 669/97/EK rendelet mellékletében a 09.0679 tételszámú, feldolgozott vagy konzervált garnélarákra, fűrészes garnélarákra és norvég homárra vonatkozó éves vámkontingens mennyisége 3000 tonnára emelkedik.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet 2001. szeptember 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. január 9-én.

a Bizottság részéről

Frederik Bolkestein

a Bizottság tagja

[1] HL L 301., 1999.11.24., 3. o.

[2] HL L 101., 1997.4.18., 1. o.

[3] HL L 219., 2001.8.14., 29. o.

--------------------------------------------------
A Bizottság 352/2002/EK rendelete

(2002. február 25.)

a banánbehozatal vámkontingensei keretében a minden egyes hagyományos piaci szereplő referenciamennyiségére alkalmazandó kiigazítási együttható megállapításáról szóló 1121/2001/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2587/2001/EK rendelettel [1] módosított, a banánpiac közös szervezéséről szóló, 1993. február 13-i 404/93/EGK tanácsi rendeletre [2] és különösen annak 20. cikkére,

tekintettel a legutóbb a 349/2002/EK rendelettel [3] módosított, a 404/93/EGK tanácsi rendeletnek a banán Közösségbe történő behozatalát szabályozó rendelkezések tekintetében történő alkalmazására vonatkozó részletes szabályok megállapításáról szóló, 2001. május 7-i 896/2001/EK bizottsági rendeletre [4] és különösen annak 5. cikke (2) bekezdésére,

mivel:

(1) A 896/2001/EK rendelet 5. cikkének (2) bekezdése alapján a 2146/2001/EK rendelettel [5] módosított 1121/2001/EK rendelettel [6] a Bizottság kiigazítási együtthatót állapított meg, amelyet a két hagyományos piaci szereplő kategóriában lévő piaci szereplők referenciamennyiségére kell alkalmazni, figyelembe véve a hagyományos A/B és C piaci szereplők számára megállapított referenciamennyiségek összegéről szóló tagállami tájékoztatást.

(2) A 2587/2001/EK rendelet alapján a B és C vámkontingens mennyiségeiben, és a 349/2002/EK rendelet alapján a hagyományos és a nem hagyományos piaci szereplők körében a C vámkontingens felosztásában történő változtatásokat követően az A/B és C vámkontingensek alapján a hagyományos piaci szereplők referenciamennyiségeire alkalmazandó kiigazítási együtthatókat ki kell igazítani.

(3) Az 1121/2001/EK rendeletet ennek megfelelően módosítani kell.

(4) Tekintettel a 896/2001/EK rendeletben megállapított határidőkre, e rendeletnek azonnal hatályba kell lépnie.

(5) Az e rendeletben előírt intézkedések összhangban vannak a Banánpiaci Irányítóbizottság véleményével,

ELFOGADTA EZT A RENDELETET:

1. cikk

Az 1121/2001/EK rendelet 1. cikke helyébe a következő rendelkezés lép:

"1. cikk

A 404/93/EGK rendelet 18. cikkében előírt A/B és C vámkontingens tekintetében a 896/2001/EK rendelet 5. cikkének (2) bekezdésében meghatározott kiigazítási együttható a következő:

–minden hagyományos A/B piaci szereplőnek: | 1,12108, |

–minden hagyományos C piaci szereplőnek: | 0,93147. |

Legkésőbb 2002. február 28-ig a tagállamok illetékes hatóságai értesítik az érintett piaci szereplőket az e cikk alapján kiigazított referenciamennyiségeikről."

2. cikk

Ez a rendelet 2002. február 26-án lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. február 25-én.

a Bizottság részéről

Franz Fischler

a Bizottság tagja

[1] HL L 345., 2001.12.29., 13. o.

[2] HL L 47., 1993.2.25., 1. o.

[3] HL L 55., 2002.2.26., 17. o.

[4] HL L 126., 2001.5.8., 6. o.

[5] HL L 288., 2001.11.1., 21. o.

[6] HL L 153., 2001.6.8., 12. o.

--------------------------------------------------
A BIZOTTSÁG 434/2002/EK RENDELETE

(2002. március 8.)

a mezőgazdasági termékek belső piacon történő megismertetésével és promóciójával kapcsolatos intézkedésekről szóló 2826/2000/EK tanácsi rendelet alkalmazására vonatkozó részletes szabályok megállapításáról szóló 94/2002/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a mezőgazdasági termékek belső piacon történő megismertetésével és promóciójával kapcsolatos intézkedésekről szóló, 2000. december 19-i 2826/2000/EK tanácsi rendeletre1 és különösen annak 12. és 16. cikkére,

mivel:

(1) A 305/2002/EK rendelettel2 módosított 94/2002/EK bizottsági rendelet3 megállapítja a 2826/2000/EK rendelet alkalmazására vonatkozó részletes szabályokat.

(2) A 94/2002/EK rendelet 5. cikkének (1) bekezdése június 15-t, illetve az első alkalommal 2002. március 15-t jelöli ki azon határidőként, ameddig a szakmai és szakmaközi szervezeteknek az érintett tagállam részére be kell nyújtaniuk a programjaikat.

(3) A különböző ágazatokra és különösen a vágott virágra és élő növényre vonatkozó iránymutatások késedelmes közzététele miatt, a programoknak az érintett tagállam részére történő benyújtása határnapját az első évben március 31-re kell halasztani.

(4) Az e rendeletben előírt rendelkezések összhangban vannak a mezőgazdasági termékek promóciójával foglalkozó irányítóbizottságok együttes ülésén alkotott véleménnyel,

ELFOGADTA EZT A RENDELETET:

1. cikk

A 94/2002/EK bizottsági rendelet 5. cikke (1) bekezdésének első mondata helyébe a következő szöveg lép:

"A 2826/2000/EK rendelet 6. cikkében említett programokban foglalt intézkedések végrehajtásának céljából az érintett ágazato(ka)t képviselő közösségi szakmai, vagy szakmaközi szervezetek az érintett tagállamok által kiadott javaslattételi felhívásokra válaszolva első alkalommal március 31-ig, azután minden év június 15-ig nyújtják be a programokat."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. március 8-án.

a Bizottság részéről

Franz FISCHLER

a Bizottság tagja

1 HL L 328., 2000.12.21, 2. o.

2 HL L 47., 2002.2.19, 12. o.

3 HL L 17., 2002.1.19, 20. o.
A BIZOTTSÁG 505/2002/EK RENDELETE

(2002. március 21.)

a kiviteli engedélyek rendszerének a sertéshúságazatban történő végrehajtása részletes szabályainak megállapításáról szóló 1370/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1365/2000/EK rendelettel módosított1, a sertéshús piacának közös szervezéséről szóló, 1975. október 29-i 2759/75/EGK tanácsi rendeletre2 és különösen annak 8. cikke (2) bekezdésére, valamint 13. cikke (12) bekezdésére,

mivel:

(1) A legutóbb a 2898/2000/EK rendelettel3 módosított 1370/95/EK bizottsági rendelet4 részletes szabályokat állapít meg a kiviteli engedélyek rendszerének a sertéshúságazatban történő végrehajtására.

(2) Szükség van az 1370/95/EK rendelet I. mellékletében meghatározott termékkódoknak a legutóbb a 488/2002/EK rendelettel5 módosított, a mezőgazdasági termékek export-visszatérítési nómenklatúrája létrehozásáról szóló, 1987. december 17-i 3846/87/EGK bizottsági rendelet6 legfrissebb módosításaihoz történő hozzáigazítására.

(3) A Sertéshúspiaci Irányítóbizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

(1) Az 1370/95/EK rendelet I. mellékletének helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet a 2002. április 8-tól kérelmezett kiviteli engedélyekre kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. március 21-én.

a Bizottság részéről

Franz FISCHLER

a Bizottság tagja

MELLÉKLET

"I. MELLÉKLET

Az export-visszatérítéshez a mezőgazdasági termék nómenklatúrájának termékkódja1 Kategória Biztosíték mértéke (euró/100 kg nettó tömeg)

0203 11 10 9000 0203 21 10 9000 1 5

0203 12 11 9100 0203 12 19 9100 0203 19 11 9100 0203 19 13 9100 0203 19 15 9100 0203 19 55 9100 0203 22 11 9100 0203 22 19 9100 0203 29 11 9100 0203 29 13 9100 0203 29 55 9110 2 5

0203 19 15 9100 0203 19 55 9310 0203 29 15 9100 3 4

0210 11 31 9110 0210 11 31 9910 4 15

0210 12 19 9100 5 5

0210 19 81 9100 6 20

0210 19 81 9300 7 15

1601 00 91 9120 8 5

1601 00 99 9110 9 5

1602 41 10 9110 10 10

1602 42 10 9110 11 10

1602 41 10 9130 12 5

1602 42 10 9130

1602 49 19 9130

1 3846/87/EGK bizottsági rendelet, 6. szakasz (HL L 366., 1987.12.24., 1. o.)."

1 HL L 156., 2000.6.29., 5. o.

2 HL L 282., 1975.11.1., 1. o.

3 HL L 336., 2000.12.30., 32. o.

4 HL L 133., 1995. 6.17., 9. o.

5 HL L 76., 2002.3.19., 11. o.

6 HL L 366., 1987.12.24., 1. o.